**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO SAVIVALDYBĖS TARYBOS 2016 M. RUGSĖJO 22 D. SPRENDIMO NR. T2-247 „DĖL KLAIPĖDOS MIESTO TAUTINIŲ MAŽUMŲ TARYBOS PRIE KLAIPĖDOS MIESTO SAVIVALDYBĖS TARYBOS NUOSTATŲ PATVIRTINIMO“ PAKEITIMO**

1. **Sprendimo projekto esmė, tikslai ir uždaviniai.**

Klaipėdos miesto savivaldybės administracijos Kultūros skyrius, atsižvelgdamas į Tautinių mažumų tarybos (toliau – TMT) 2022-09-29 d. posėdžio nutarimą (2022-10-18 protokolas Nr. TAR1-176) bei siekdamas patobulini Tautinių mažumų tarybos veiklos organizavimą, inicijuoja TMT nuostatų (toliau – nuostatų) pakeitimą.

**2. Projekto rengimo priežastys ir kuo remiantis parengtas sprendimo projektas.**

TMT 2022 m. rugsėjo 29 posėdyje (2022-10-18 protokolas Nr. TAR1-176) buvo diskutuojama apie tarybos narių posėdžių lankymo problemą, kuomet tarybos posėdžiuose nėra kvorumo, reikalingo sprendimams priimti. Priimtas nutarimas kreiptis į Klaipėdos miesto tarybą su prašymu papildyti TMT nuostatus punktu dėl lankomumo. Šio keitimo priežastis – siekis užtikrinti sklandų TMT darbą.

TMT nuostatai papildyti punktu Nr. 22 dėl narių lankomumo: 2 TMT posėdžius be svarbios priežasties praleidęs narys gali būti šalinamas iš tarybos, tarybai kreipiantis į narį delegavusią organizaciją su prašymu jį pakeisti. Svarbiomis priežastimis laikomos tik objektyvios, nuo nario valios nepriklausančios aplinkybės, sutrukdžiusios dalyvauti posėdyje, pvz., nedarbingumas, komandiruotė, darbo (tarnybinių) užduočių vykdymas ir pan. Apie nedalyvavimą būtina informuoti TMT pirmininką iš karto paaiškėjus aplinkybėms, dėl kurių narys negali dalyvauti posėdyje.

**3. Kokių rezultatų laukiama.**

Patvirtinus naują TMT nuostatų redakciją bus įtvirtinta nuostata dėl posėdžių lankomumo ir taip patobulintas tarybos veiklos organizavimas.

**4. Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

**5. Lėšų poreikis sprendimo įgyvendinimui.**

Savivaldybės lėšų poreikio nėra.

**6.** **Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Pridedama:

1. Tautinių mažumų tarybos nuostatų lyginamasis variantas,1 lapas.
2. Tautinių mažumų tarybos 2022-09-29 posėdžio protokolas, 4 lapai.

Kultūros skyriaus vedėja Eglė Deltuvaitė